6.9.2022
EL
Επίσημη Εφημερίδα της Ευρωπαϊκής Ένωσης
C 342/63 Τετάρτη 16 Φεβρουαρίου 2022
16. καλεί την Επιτροπή να διασφαλίσει μια διαδικασία έγκρισης για τις «δραστικές ουσίες» στα φυτοφάρμακα, πλήρως διαφανή και απαλλαγμένη από συγκρούσεις συμφερόντων· σημειώνει ότι η Ευρωπαϊκή Πρωτοβουλία Πολιτών με τίτλο «Σώστε τις μέλισσες και τους αγρότες» έχει συγκεντρώσει άνω του ενός εκατομμυρίου υπογραφές σε ολόκληρη την ΕΕ και ότι η πρωτοβουλία αυτή απαιτεί σταδιακή κατάργηση των συνθετικών φυτοφαρμάκων στην ΕΕ, μέτρα για την αποκατάσταση της βιοποικιλότητας και υποστήριξη των αγροτών για να πραγματοποιήσουν τη μετάβαση προς τη βιώσιμη γεωργία· ζητεί από τη Διαμεσολαβήτρια να συνεχίσει να διερευνά τα συστήματα που εφαρμόζονται σε επίπεδο ΕΕ προκειμένου να διασφαλίσει ότι οι τρέχουσες πολιτικές και διαδικαστικές εγγυήσεις στον τομέα αυτό εγγυώνται τα υψηλότερα επίπεδα προστασίας της ανθρώπινης υγείας και του περιβάλλοντος, και ότι η συλλογή και η εξέταση επιστημονικών στοιχείων χαρακτηρίζονται από πλήρη διαφάνεια και ακρίβεια και είναι απαλλαγμένες από συγκρούσεις συμφερόντων· 17.
υπενθυμίζει ότι η Διαμεσολαβήτρια περάτωσε, τον Μάρτιο του 2020, έρευνα σχετικά με τον τρόπο με τον οποίο η Επιτροπή διασφαλίζει ότι οι επιστημονικοί εμπειρογνώμονες που τη συμβουλεύουν δεν τελούν σε κατάσταση σύγκρουσης συμφερόντων· καλεί την Επιτροπή να βελτιώσει τις διαδικασίες αξιολόγησης της ανεξαρτησίας των επιστημονικών εμπειρογνωμόνων που την συμβουλεύουν, μεταξύ άλλων με την πλήρη εφαρμογή των προτάσεων της Διαμεσολαβήτριας μετά την έρευνά της επί του θέματος, διασφαλίζοντας ότι οι εν λόγω εμπειρογνώμονες δεν τελούν σε κατάσταση σύγκρουσης συμφερόντων· 18. ενθαρρύνει τη Διαμεσολαβήτρια να κινήσει έρευνα σχετικά με τη στρατηγική προσέγγιση της Επιτροπής κατά την εξέταση των αναφορών, δεδομένου ότι η δράση της, που περιορίζεται μόνο σε ζητήματα που θεωρεί στρατηγικής σημασίας ή που αποτυπώνουν διαρθρωτικά προβλήματα, και αποκλείει, επομένως, μεμονωμένες περιπτώσεις, θα μπορούσε να πλήττει το δικαίωμα αναφοράς και το δικαίωμα χρηστής διοίκησης των πολιτών· 19. επικρίνει την Επιτροπή για την αδυναμία της να οριστικοποιήσει τη SIA πριν από την ολοκλήρωση των εμπορικών διαπραγματεύσεων ΕΕ-Mercosur· υπενθυμίζει τη θέση του Κοινοβουλίου ότι οι περιβαλλοντικές και κοινωνικές επιπτώσεις των συμφωνιών ελεύθερων συναλλαγών πρέπει να αξιολογηθούν διεξοδικά πριν από την ολοκλήρωση των εμπορικών διαπραγματεύσεων· 20. επικρίνει την απόφαση των κρατών μελών που άσκησαν την Προεδρία του Συμβουλίου να χρησιμοποιήσουν εταιρικές χορηγίες, καθώς τούτο ενέχει σοβαρούς κινδύνους για τη φήμη της ΕΕ, τονίζοντας ότι είναι σημαντικό να αποφεύγονται μελλοντικά οποιεσδήποτε χορηγίες· θεωρεί υψίστης σημασίας την έγκριση των αυστηρότερων κανόνων που εμποδίζουν την εφαρμογή τέτοιων πρακτικών με σκοπό τη διαφύλαξη της φήμης και της ακεραιότητας του Συμβουλίου και της ΕΕ στο σύνολό της· καλεί τα κράτη μέλη να συμμορφωθούν με την υποχρέωσή τους να συνεργάζονται με τη Διαμεσολαβήτρια σε καθεστώς πλήρους διαφάνειας· 21. επιδοκιμάζει το έργο της Διαμεσολαβήτριας για την προστασία του δικαιώματος των πολιτών της ΕΕ να έχουν πρόσβαση σε έγγραφα που βρίσκονται στην κατοχή των θεσμικών οργάνων της ΕΕ και για την παροχή εγγράφων στους πολίτες σε όλες τις επίσημες γλώσσες της ΕΕ· εκφράζει την ικανοποίησή του για την πρωτοβουλία της Διαμεσολαβήτριας σχετικά με τη θέσπιση ταχείας διαδικασίας σε υποθέσεις που αφορούν την πρόσβαση σε έγγραφα, με σκοπό να εκδίδεται απόφαση για τα αιτούμενα έγγραφα εντός 40 εργάσιμων ημερών· υπογραμμίζει ότι το 2020 ο μέσος χρόνος διεκπεραίωσης των καταγγελιών περί πρόσβασης του κοινού ανήλθε στο ένα τρίτο του χρόνου που χρειαζόταν πριν από το 2018, όταν θεσπίστηκε αυτή η διαδικασία· θεωρεί υψίστης σημασίας τη διασφάλιση πλήρους διαφάνειας και πλήρους πρόσβασης του κοινού στα έγγραφα που βρίσκονται στην κατοχή των θεσμικών οργάνων της ΕΕ, προκειμένου να διασφαλιστεί το υψηλότερο επίπεδο προστασίας των δημοκρατικών δικαιωμάτων των πολιτών και η εμπιστοσύνη τους στα θεσμικά όργανα της ΕΕ· πιστεύει ότι η αναθεώρηση του κανονισμού (ΕΚ) αριθ.
1049/2001 (3) πρέπει να πραγματοποιηθεί κατά προτεραιότητα· εκφράζει τη λύπη του για το γεγονός ότι η νομοθεσία της ΕΕ σχετικά με την πρόσβαση στα έγγραφα είναι πολύ παρωχημένη, γεγονός που παρακωλύει και τις δραστηριότητες της Διαμεσολαβήτριας επί του θέματος· 22. εγκρίνει την επανειλημμένη δέσμευση της Διαμεσολαβήτριας για την καταπολέμηση των περιπτώσεων μεταπήδησης στον ιδιωτικό τομέα, συμπεριλαμβανομένης της περίπτωσης που αφορά την ΕΑΤ, λόγω της οποίας η τελευταία πείστηκε να συμφωνήσει με τις συστάσεις της Διαμεσολαβήτριας, υιοθετώντας μια νέα πολιτική για την αξιολόγηση των περιορισμών και απαγορεύσεων για το προσωπικό μετά την έξοδο από την υπηρεσία, καθώς και νέες διαδικασίες για την άμεση αναστολή της πρόσβασης σε εμπιστευτικές πληροφορίες για το προσωπικό που αποχωρεί· 23.
ζητεί από τη Διαμεσολαβήτρια να συνεχίσει το έργο της με σκοπό να διασφαλίσει την έγκαιρη δημοσίευση των ονομάτων όλων των υπαλλήλων της ΕΕ που εμπλέκονται σε υποθέσεις μεταπήδησης στον ιδιωτικό τομέα και να εγγυηθεί πλήρη διαφάνεια σε ό,τι αφορά κάθε σχετική πληροφορία· 24. εκφράζει την ικανοποίησή του για την έρευνα που ξεκίνησε η Διαμεσολαβήτρια σχετικά με τον τρόπο με τον οποίο η ΕΤΕπ χειρίστηκε την αίτηση του πρώην αντιπροέδρου της να αναλάβει, μετά την αποχώρησή του, ανώτερη θέση στην ισπανική εταιρεία Iberdrola, η οποία είχε λάβει δάνεια τεράστια ποσά σε δάνεια από την ΕΤΕπ· επικρίνει το γεγονός ότι η ΕΤΕπ δεν έδωσε συνέχεια στο αίτημα του Κοινοβουλίου να συμπεριληφθούν στον κώδικα δεοντολογίας της Διευθύνουσας Επιτροπής της ΕΤΕπ διατάξεις που
(3)
Κανονισμός (ΕΚ) αριθ.
1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ.
43).